b"\n_START_ARTICLE_\nSeleni natiu\n_START_SECTION_\nClassificaci\xc3\xb3\n_START_PARAGRAPH_\nEl seleni es troba classificat en el grup 1.CC.10 segons la classificaci\xc3\xb3 de Nickel-Strunz (1 per a elements natius; C per a metal\xc2\xb7loides i no-metalls i C per a sofre-seleni-iode; el nombre 10 correspon a la posici\xc3\xb3 del mineral dins del grup). En aquesta classificaci\xc3\xb3 comparteix grup amb la rosick\xc3\xbdita, el seleni i el tel\xc2\xb7luri. En la classificaci\xc3\xb3 de Dana, el mineral es troba en el grup 1.3.4.1 (1 per a elements natius i aliatges i 3 per a semimetalls i no-metalls; 4 i 1 corresponen a la posici\xc3\xb3 del mineral dins del grup).\n_START_SECTION_\nCaracter\xc3\xadstiques\n_START_PARAGRAPH_\nEl seleni \xc3\xa9s un mineral de f\xc3\xb3rmula qu\xc3\xadmica Se. Cristal\xc2\xb7litza en el sistema trigonal. La seva duresa en l'escala de Mohs \xc3\xa9s 2. Presenta un color gris, que pot tenir tons vermellosos i t\xc3\xa9 una tenacitat flexible.\n_START_SECTION_\nFormaci\xc3\xb3 i jaciments\n_START_PARAGRAPH_\nEs forma en baixes temperatures a conseq\xc3\xbc\xc3\xa8ncia de la sublimaci\xc3\xb3 dels vapors en fumaroles. S'ha descrit en tots els continents menys a l'\xc3\x80frica; a l'\xc3\x80sia, nom\xc3\xa9s s'ha descrit a la Xina i el Jap\xc3\xb3."